<classify> MAMLAKA ya Mawasiliano Tanzana TCRA imesajili laini za simu milioni 31 kati ya laini milioni 45 zinazomilikiwa na watumiaji wa simu nchini.Naibu Waziri wa Ujenzi, Uchukuzi na Mawasiliano, Atashasta Nditiye ametoa taarifa hiyo wakati akijibu hoja za wabunge waliochangia ripoti ya shughuli za mwaka 2019 za Kamati ya Kudumu ya Bunge ya Miundombinu.Laini za simu ambazo tayari zimeshazimwa hadi sasa ni 6, 212,000 na wiki ijayo tunazima laini 12,000 kwa awamu,alisema.Wakati Nditiye anatoa maelezo hayo, wabunge waliochangia taarifa ya kamati hiyo wamelalamikia kampuni za simu kuwa zinawaibia wateja wao kupitia vifurushi vyao.Mbunge wa Mtwara Mjini Maftaha NachumaCUF alitaka kampuni za simu kufuatiliwa na serikali na kisha kuzishitaki mahakamani kwa kitendo cha kuibia wateja wake.Naomba serikali izifuatilie kampuni za simu kwani zinatuibia kupitia vifurushi vyao, unajiunga kifurushi cha wiki lakini ndani ya saa 24 kimeisha hata hujatumia kitu. Hizi kampuni zishitakiwe mahakamani kwa kuwaibia Watanzania,amesema.Mbunge wa viti maalumu, Jackeline Msongozi CCM aliitaja Kampuni ya simu za mkononi ya Vodacom kuwa inaibia wateja wake na kusisitiza kwa kusema, jana juzi usiku nimenunua kifurushi kupiga simu lakini simu niliyotaka kupiga haikupatikana hivyo nikazima simu nikalala, asubuhi naamka kifurushi kimeisha hata sikupiga na simu nimezima.Mbunge wa Mlimba, Suzan Kiwanga Chadema alisema, Nida Mamlaka ya Vitambulisho vya Taifa na TCRA ni kama uji na mgonjwa. Nida nimeongea nao wana matatizo makubwa ya fedha na ndiyo maana wanashindwa kwenda vijijini, wasaidieni, wananchi wanapata taabu kukosa mawasiliano ya simu.Mbunge wa Tunduma, Frank Mwakajoka Chadema alisema hali ya biashara nchini ni mbaya, wafanyabiashara wa Dar es Salaam, Mbeya na mikoa mingine wanakimbia nchini na kuhamia Kampala, Uganda ambapo kuna mazingira mazuri ya biashara.Hata hivyo Waziri wa Viwanda na Biashara, Innocent Bashungwa alisema taarifa hizo ni za upotoshaji kwani ripoti ya Benki ya Dunia imeonesha kuwa nafasi ya Tanzania kwenye kuvutia wawekezaji imepanda kutoka ya 144 na kuwa 141.Alisema kero 54 za wafanyabaishara nchini zimeshashughulikiwa na serikali na sasa hivi serikali inafanya jitihada kulinda viwanda vya ndani na bidhaa zake zinazozalishwa na kuwasihi Watanzania kupenda bidhaa zinazozalishwa nchini. Alisema sekta ya viwanda inachangia asilimia 23.7 kwenye ukuaji wa uchumi wa taifa.  <topic>: KITAIFA 